На основу решења стечајног судије Привредног суда у Зрењанину Ст. бр. 18/2015 од 19.02.2016. године и одлукe одбора поверилаца од 10.06.2016. године, а у складу са чланoвима 131., 132. и 133. Закона о стечају („*Службени гласник Републике Србије“ број 104/2009,99/2011 - др.закон 71/2012 – одлука УС и Сл. гласник бр. 83/2014*) и Националним стандардом број 5 о начину и поступку уновчења имовине стечајног дужника, стечајни управник стечајног дужника:

**„ПРИМА ПРОДУКТ“ ДОО**

**за конзервирање и прераду воћа и поврћа**

**Кикинда у стечају, ул. Николе Тесле 2**

'

**ОГЛАШАВА**

**продају покретне имовине**

**методом јавног прикупљања понуда**

Предмет продаје је покретна имовина стечајног дужника, која се продаје по функционалним целинама, и то:

|  |  |  |  |
| --- | --- | --- | --- |
| Број целине | Назив | Процењена вредност у динарима | Депозит у динарима |
| 1. | Комбајн за грашак марке FMC, модел 979 AT3, 3B, година производње: 2002. | **15.076.726,08** | **3.015.346,00** |
| 2. | Комбајн за грашак марке PLOEGER (ПЛУГЕР), година производње: 2008. | **26.867.499,04** | **5.373.500,00** |
| 3. | Теретно возило марке IVECO (ИВЕКО), модел STRALIS, са полуприколицом марке SCHMITZ, модел SCS 24L, прва регистарција: 14.02.2007. | **2.348.490,02** | **469.698,00** |
| 4. | Путничко возило марке TOYOTA, модел COROLLA VERSO 2.2 D-4D, прва регистарција: 19.12.2006. | **502.557,54** | **100.512,00** |
| 5. | Путничко возило марке LADA NIVA 1,7i/3V, година производње: 2006. | **299.601,61** | **59.921,00** |
| 6. | Путничко возило марке ЗАСТАВА, модел YUGO KORAL 1.1, | **120.807,10** | **24.162,00** |
| 7. | Путничко возило марке HYUNDAI, модел I20 1.4 CRDI, годиња производње 2011. | **507.389,82** | **101.478,00** |

**Процењена вредност није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Понуде се достављају лично, на адресу канцеларије стечајног управника: **Јелица Вуколић, Зрењанин, ул. Краља Петра I 3, приземље - десно**, а на дан продаје на адресу **стечајног дужника „ПРИМА ПРОДУКТ“ ДОО Кикинда у стечају ул. Николе Тесле 2**. **Крајњи рок** за достављање понуда је **09.03.2018. године до 10.00** часова.

**Прихватају се искључиво понуде у запечаћеној коверти** са назнаком ''Понуда – не отварати, за целину бр.\_\_\_\_'' на коверти и назнаком да се понуда односи на продају имовине **стечајног дужника „ПРИМА ПРОДУКТ“ ДОО Кикинда у стечају.**

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Право на учешће имају сва правна и физичка лица која:

1. Након добијања профактуре, изврше уплату ради откупа продајне документације

* у износу од **5.000,00 динара**, увећану за износ ПДВ-а.

Профактура се може преузети сваког радног дана у периоду од 08.00 до 14.00 часова у просторијама стечајног управника, у Зрењанину у ул. Краља Петра I 3, до 05.03.2018. године;

1. Уплате **депозит** на текући рачун стечајног дужника број **205-227568-70** отворен код „Комерцијалне банке“ a.д. Београд,или положе неопозиву првокласну банкарску гаранцију наплативу на први позив, најкасније **3 раднa дана** пре одржавања продаје (рок за уплату депозита је закључно са **06.03.2018.** године). У случају да се као депозит положи првокласна банкарска гаранција, оригинал исте се ради провере мора лично доставити стечајном управнику на адресу канцеларије у Зрењанину у ул. Краља Петра I 3, закључно са **06.03.2018.** године до 14.00 часова по београдском времену (UTC+1). Банкарска гаранција мора имати **рок важења до 30.06.2018.** године. Ако на јавном отварању писаних понуда победи купац који је депозит обезбедио банкарском гаранцијом, исти мора измирити износ депозита у року од **48 сати**,од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција;
2. Потпишу Изјаву о губитку права на враћање депозита, која чини саставни део продајне документације.

Оригинал попуњене и потписане пријаве за учешће на продаји и изјаве о губитку права на враћање депозита, ради благовремене евиденције, достављају се стечајном управнику, најкасније до **06.03.2018. године**. У случају да је учесник који предаје пријаву правно лице, стечајном управнику се уз пријаву доставља и оригинал извода из регистра (не старији од три месеца) и доказ да је пријаву за учешће на продаји и изјаву о губитку права на враћање депозита потписало овлашћено лице (оригинал ОП обрасца или оригинал овлашћења овереног пред надлежним органом).

Запечаћена коверта са понудом доставља се лично и треба да садржи:

* фотокопију документације предате стечајном управнику ради евиденције;
* доказ о уплати депозита или копију гаранције;
* оригинал овлашћења за заступање на јавном отварању писаних понуда (овереног пред надлежним органом), у случају да понуђача заступа овлашћено лице;
* безусловну понуду, уз навођење јасно одређеног износа на који понуда гласи.

Јавно отварање понуда одржаће се дана **09.03.2018. године у 10.15 часова** (15 минута по истеку времена за предају понуда) на адреси **стечајног дужника „ПРИМА ПРОДУКТ“ ДОО Кикинда у стечају, ул. Николе Тесле 2, у канцеларији директора,** у присуству Комисије формиране одлуком стечајног управника и уз присуство представника понуђача. Учесници на јавном отварању понуда морају пружити на увид доказ о идентитету (важећа лична карта или пасош).

Позивају се чланови одбора поверилаца да присуствују отварању понуда.

Стечајни управник спроводи поступак продаје тако што:

1. чита правила отварања писаних понуда,
2. отвара писане понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту,
4. одржава ред на јавном отварању понуда,
5. потписује записник.

Купопродајни уговор се потписује у року од **3 радна дана** од дана отварања понуда, под условом да је депозит који је обезбеђен гаранцијом уплаћен на рачун стечајног дужника и да је понуђена цена изнад 50% процењене вредности предмета продаје.

Ако највиша достављена понуда износи мање од 50% процењене вредности, стечајни управник је дужан да пре прихватања такве понуде затражи сагласност одбора поверилаца. Уколико је понуђена цена испод 50% процењене вредности имовине стечајног дужника која је предмет продаје, купопродајни уговор се потписује у року од **3 радна дана** од дана пријема обавештења да је одбор поверилаца донео одлуку да се прихвата понуда, док се депозит, уколико је исти обезбеђен банкарском гаранцијом, мора уплатити у року од **48 сати** од дана пријема обавештења да је одбор поверилаца донео одлуку да се прихвата понуда.

Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора. Тек након уплате купопродајне цене од стране купца и након добијања потврде од стечајног дужника о извршеној уплати у целости, купац стиче право својине на предмету продаје без терета.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће вратити депозит сваком понуђачу чија понуда не буде прихваћена у року од 3 радна дана од дана одржавања јавног прикупљања понуда.

Имовина се купује у виђеном стању и може се разгледати након откупа продајне документације, сваког радног дана почев од датума објављивања огласа а најкасније 4 радна дана пре истека рока за достављање понуда, у периоду од 10 до 15 часова.

Порези и трошкови се додају на постигнуту купопродајну цену и падају на терет купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: стечајни управник Јелица Вуколић,контакт телефон: 023/58 20 20; 064/44 92 197.